CELEX: 62010CA0123
Language: et
Date: 2011-10-20 00:00:00
Title: Kohtuasi C-123/10: Euroopa Kohtu (neljas koda) 20. oktoobri 2011 . aasta otsus (Oberster Gerichtshofi (Austria) eelotsusetaotlus) — Waltraud Brachner versus Pensionsversicherungsanstalt (Sotsiaalpoliitika — Meeste ja naiste võrdne kohtlemine sotsiaalkindlustuse valdkonnas — Direktiiv 79/7/EMÜ — Artikli 3 lõige 1 ja artikli 4 lõige 1 — Siseriiklik pensionide iga aastase korrigeerimise süsteem — Pensionide erakorraline suurendamine 2008. aastal — Sellest suurendamisest nende pensionide väljajätmine, mis on tasanduslisa lävest väiksemad — Selle läve erakorraline tõstmine 2008. aastal — Tasanduslisa mittemaksmine neile pensionisaajatele, kelle sissetulekud, sealhulgas nendega ühises majapidamises elava abikaasa sissetulekud, on nimetatud lävest suuremad — Direktiivi kohaldamisala — Naiste kaudne diskrimineerimine — Õigustatus — Puudumine)

10.12.2011   
            
            
               ET
            
            
               Euroopa Liidu Teataja
            
            
               C 362/7
            
         Euroopa Kohtu (neljas koda) 20. oktoobri 2011. aasta otsus (Oberster Gerichtshofi (Austria) eelotsusetaotlus) — Waltraud Brachner versus Pensionsversicherungsanstalt
   (Kohtuasi C-123/10) (1)
   
   (Sotsiaalpoliitika - Meeste ja naiste võrdne kohtlemine sotsiaalkindlustuse valdkonnas - Direktiiv 79/7/EMÜ - Artikli 3 lõige 1 ja artikli 4 lõige 1 - Siseriiklik pensionide iga aastase korrigeerimise süsteem - Pensionide erakorraline suurendamine 2008. aastal - Sellest suurendamisest nende pensionide väljajätmine, mis on tasanduslisa lävest väiksemad - Selle läve erakorraline tõstmine 2008. aastal - Tasanduslisa mittemaksmine neile pensionisaajatele, kelle sissetulekud, sealhulgas nendega ühises majapidamises elava abikaasa sissetulekud, on nimetatud lävest suuremad - Direktiivi kohaldamisala - Naiste kaudne diskrimineerimine - Õigustatus - Puudumine)
   2011/C 362/09
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Hageja: Waltraud Brachner
   
      Kostja: Pensionsversicherungsanstalt
   
      Ese
   
   Eelotsusetaotlus — Oberster Gerichtshof — Nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas (EÜT 1979, L 6, lk 24; ELT eriväljaanne 05/01, lk 215) artikli 4 tõlgendamine — Pensionide korrigeerimine — Naiste kaudne diskrimineerimine — Siseriiklikud õigusnormid, mis näevad teatud isikute rühmale, kuhu kuuluvad isikud saavad miinimumsissetulekust väiksemat pensioni ja mis koosneb peamiselt naistest, ette väiksema korrigeerimiskoefitsiendi kui suurema pensioni saajatele
   
      Resolutsioon
   
   
               1)
            
            
               Nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas artikli 3 lõiget 1 tuleb tõlgendada nii, et niisugune pensionide iga-aastase korrigeerimise süsteem nagu põhikohtuasjas käsitletav kuulub nimetatud direktiivi kohaldamisalasse ning seega sama direktiivi artikli 4 lõikes 1 sätestatud diskrimineerimise keelu alla.
            
         
               2)
            
            
               Direktiivi 79/7 artikli 4 lõiget 1 tuleb tõlgendada nii, et võttes arvesse eelotsusetaotluse esitanud kohtule esitatud statistilisi andmeid ning vastupidiste tõendite puudumisel, on põhjendatud eelotsusetaotluse esitanud kohtu seisukoht, et selle sättega on vastuolus siseriiklik õigusnorm, mis jätab pensionide erakorralisest suurendamisest välja märkimisväärselt suurema protsendi naissoost kui meessoost pensionisaajaid.
            
         
               3)
            
            
               Direktiivi 79/7 artikli 4 lõiget 1 tuleb tõlgendada nii, et kui eelotsusetaotluse esitanud kohus jõuab selle kontrolli käigus, mis tal tuleb teisele küsimusele vastamiseks läbi viia, järeldusele, mille kohaselt võis tegelikult märkimisväärselt suurem protsent naissoost kui meessoost pensionisaajaid sattuda ebasoodsamasse olukorda selle tõttu, et miinimumpensionid jäeti välja põhikohtuasjas kõnealuse korrigeerimise süsteemiga ette nähtud erakorralisest suurendamisest, siis ei saa seda ebasoodsamat olukord õigustada asjaoluga, et töötanud naised hakkavad varem pensioni saama, et nad saavad oma pensioni pikema aja vältel või et tasanduslisa läve tõsteti samuti erakorraliselt samal, 2008. aastal.
            
         
      (1)  ELT C 148, 5.6.2010.